EkBass/fiwiki-20250220-pages-articles huggingface dataset:
Rolf Kasparek

Rolf Kasparek, lempinimeltään Rock'n'Rolf (s. 1. heinäkuuta 1961 Hampuri, Länsi-Saksa) on heavy metal -yhtye Running Wildin laulaja sekä kitaristi. Hän on tunnettu merirosvoja käsittelevistä kappaleistaan. Kasparek on myös tuottanut Kelley Wildin 1992 ilmestyneen albumin Looks Like Dynamite. == Aiheesta muualla == * * Luokka:Saksalaiset metallimusiikin kitaristit Luokka:Vuonna 1961 syntyneet Luokka:Elävät henkilöt
Brad Silberling

Bradley Mitchell ”Brad” Silberling (s. 8. syyskuuta 1963 Kalifornia, Yhdysvallat) on yhdysvaltalainen televisio- ja elokuvaohjaaja. Silberling on naimisissa näyttelijä Amy Brennemanin kanssa. Heillä on kaksi lasta (s. 2001 ja 2005). ==Filmografia== ===Televisio-ohjaukset=== *L.A. Law *NYPD Blue *Amyn lailla *Doogie Howser, M.D. ===Elokuvaohjaukset=== *Casper (1995) *Enkelten kaupunki (1998) *Moonlight Mile – surun tie (2002) *Lemony Snicketin surkeiden sattumusten sarja (2004) *10 Items or Less (2006) *Land of the Lost (2009) ==Aiheesta muualla== * * Luokka:Yhdysvaltalaiset elokuvaohjaajat Luokka:Vuonna 1963 syntyneet Luokka:Elävät henkilöt
Sangiran

120px Sangiranin fossiileja Sangiran on merkittävä geologinen, paleontologinen, paleokasvitieteellinen ja arkeologinen kohde Indonesiassa Jaavan saarella. Erityisen tunnettu alue on varhaisista Homo erectus -lajin ihmisfossiileistaan, joille on annettu nimi jaavanihminen. Sangiran kuuluu UNESCOn maailmanperintöluetteloon vuodesta 1996. Sangiranin fossiilien ajoittaminen on vaikeaa, mutta sedimentit ovat 1,8–0,7 miljoonaa vuotta vanhoja . Alueelta on todisteita ihmisasutuksesta ainakin 1,5 miljoonan vuoden takaa. Ihmisfossiilien lisäksi Sangiranista on löytynyt eläin- ja kasvifossiileita sekä paleoliittisiä työkaluja. == Lähteet == == Aiheesta muualla == *Sangiran UNESCOn sivuilla Luokka:Arkeologiset kohteet Indonesiassa Luokka:Unescon maailmanperintökohteet Indonesiassa Luokka:Jaava
Viestipataljoona

Viestipataljoona on viestijoukkojen joukkoyksikkö, joka toteutti ja ylläpiti divisioonan viestiyhteydet ja joka toteuttaa ja ylläpitää armeijakunnan tai sotilasläänin viestiyhteydet. Viestipataljoonassa voi olla viestikeskuskomppanioita ja muita viestialan perusyksikkötasoisia sotilasyksiköitä. Viestipataljoonalla on komento-osiensa lisäksi myös joukkoyksikölle tyypilliset huolto-osansa. Rauhanajan koulutusyksiköistä jotkin viestikomppaniaa suuremmat yksiköt on nimetty jotenkin muuten. Esimerkiksi Viestirykmentti on ollut viestipataljoonan vahvuinen koulutusyksikkö. Keuruulla on toiminut Keski-Suomen Viestipataljoona. Sen toiminnot siirtyivät uudistuksen yhteydessä Karjalan Prikaatin Itä-Suomen Viestipataljoonalle. Luokka:Viestijoukot
Viestikomppania

Viestikomppania on viestijoukkojen perusyksikkö, joka perustaa ja ylläpitää prikaatin viestiyhteydet. Suomessa rauhanajan koulutusyksikköinä on ollut 1. Erillinen Viestikomppania Oulussa, 2. Erillinen Viestikomppania Turussa ja 3. Erillinen Viestikomppania Mikkelissä, Itä-Suomen Viestipataljoona Karjalan prikaatissa Valkealassa sekä Viestirykmentti Riihimäellä. ==Jalkaväkiprikaatin viestikomppania== ===Jalkaväkiprikaati-80=== 1980-luvulla prikaatin viestikomppania jaettiin viestiosastoihin, joista viestiosasto 1 vastasi prikaatin esikunnan alueen lähi- ja kaukoyhteyksistä ja viestiosasto 2 pataljoonan prikaatiin menevistä yhteyksistä. Koulutus oli jakautunut tekniikan asettaman viestin suuntaamisen johdosta puhelin-, sanoma- ja radiokoulutukseen, minkä seurauksena koulutuksellisesti alokkaat jaettiin sähkötyskykynsä perusteella radio- ja puhelinkoulutukseen. Ne radiopuolen koulutukseen menneet, joiden sähkötystason kehitys ei harjoiteltaessa vastannut muiden radiokoulutuksen saaneiden tasoa, ohjattiin jatkokoulutuksessa sanomaliikenteeseen. Puhelinkoulutus jakautui puhelinkeskuskoulutukseen, linkkikoulutukseen ja kenttäkaukokaapelikoulutukseen. ===Jalkaväkiprikaati-70=== Jalkaväkiprikaati-70:ssä ensimmäistä kertaa perustettiin viestikomppaniaan viestiosasto-1:n ja viestiosasto-2:n lisäksi viestiosasto-3, jonka tehtävänä oli tukea yleistä prikaatin liikkuvuutta viestiaselajin osalta. https://www.doria.fi/bitstream/handle/10024/116066/SM%20945.pdf?sequence=2 Muutosesitys lähti liikkeelle jalkaväkitoimistosta 5. maaliskuuta 1970, Suomen viestijoukkojen päivänä. Jalkaväkiprikaati-70:n viestikomppanian kirjavahvuus oli 186 edellisen jalkaväkiprikaati-63:n viestikomppanian kirjavahvuuden oltua 195. Viestiosastojen 1-3 lisäksi jalkaväkiprikaati-70:n kokoonpanossa oli komento- ja huoltojoukkue, suuntaradio- ja puhelinjoukkue sekä viestihuoltojoukkue. Jokaiselle 186:sta oli varattu sukset. Viestikomppanian käytössä oli lisäksi 17 moottoripyörää, yksi maastohenkilöauto, viisi pakettiautoa, seitsemän kuorma-autoa, kolme erikoisajoneuvoa, 14 pyörätraktoria ja 57 polkupyörää. ==Jääkäriprikaatin ja valmiusyhtymän viestikomppania== 1990-luvulla laitteiden digitalisoiduttua sähkötyskoulutus ja sanomakoulutus menettivät merkityksensä, kun radioihin kyettiin liittämään sanomalaite, joka lähetti viestin purskelähetyksenä salattuna. 2000-luvulla radiossa itsessään on sekä salaus että taajuushyppely. Organisatorisesti uusissa organisaatioissa ei prikaatin viestikomppania ole enää suoraan prikaatin alainen, vaan kuuluu esikunta- ja viestipataljoonaan. ==Lähteet== luokka:Viestijoukot
Taitoluistelu talviolympialaisissa 2002

XIX talviolympialaisissa Salt Lake Cityssä vuonna 2002 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Aleksei Jagudin 1,5 2 Jevgeni Pljuštšenko 4,0 3 Timothy Goebel 4,5 4 Takeshi Honda 5,0 5 Aleksandr Abt 7,5 6 Todd Eldredge 10,5 7 Michael Weiss 11,0 8 Elvis Stojko 11,5 ===Naisten yksinluistelu=== Sija Maa Luistelija Sijapisteet 1 Sarah Hughes 3,0 2 Irina Slutskaja 3,0 3 Michelle Kwan 3,5 4 Sasha Cohen 5,5 5 Fumie Suguri 8,5 6 Maria Butirskaja 8,5 7 Jennifer Robinson 11,0 8 Júlia Sebestyén 11,0 ===Pariluistelu=== Sija Maa Luistelijat Sijapisteet 1 Jelena Berežnaja Anton Siharulidze 1 Jamie Salé David Pelletier 3 Shen Xue Zhao Hongbo 4,5 4 Tatjana Totmjanina Maksim Marinin 6,0 5 Kyoko Ina John Zimmerman 7,5 6 Maria Petrova Aleksei Tihonov 9,0 7 Dorota Zagórska Mariusz Siudek 11,0 8 Katerina Beranková Otto Dlabola 11,5 Venäläispari Berežnaja - Siharulidze voitti alun perin kilpailun, mutta kun tuli julki, että tuomareita oli painostettu suosimaan venäläisparia, annettiin kultamitali myös kanadalaisparille Salé - Pelletier. ===Jäätanssi=== Sija Maa Luistelijat Sijapisteet 1 Marina Anissina Gwendal Peizerat 2,0 2 Irina Lobatševa Ilja Averbuh 4,0 3 Barbara Fusar Poli Maurizio Margaglio 6,0 4 Shae-Lynn Bourne Victor Kraatz 8,0 5 Margarita Drobiazko Povilas Vanagas 10,0 6 Galit Chait Sergei Sahnovski 12,0 7 Albena Denkova Maksim Stavijski 14,0 8 Kati Winkler René Lohse 16,0 ==Lähteet== * Luokka:Talviolympialaiset 2002 2002
Insomniac Games

Insomniac Games on yhdysvaltalainen vuonna 1994 perustettu pelitalo. Yhtiön johdossa on ollut alusta asti Ted Price. Insomniac on luonut Spyro- ja Ratchet & Clank -pelisarjat sekä Resistance -pelisarjan. Yhtiö teki Spyro-sarjan kolme ensimmäistä osaa, minkä jälkeen pelisarjan kehityksestä ovat vastanneet muut tahot. Elokuussa 2019 Sony ilmoitti ostaneensa Insomniac Gamesin. == Pelit == Vuosi Peli Alusta 1996 Disruptor PlayStation 1998 Spyro the Dragon 1999 Spyro 2: Gateway to Glimmer 2000 Spyro: Year of the Dragon 2002 Ratchet & Clank PlayStation 2 2003 Ratchet & Clank 2: Going Commando 2004 Ratchet & Clank 3 2005 Ratchet: Gladiator 2006 Resistance: Fall of Man PlayStation 3 2007 Ratchet & Clank: Tools of Destruction 2008 Ratchet & Clank: Quest for Booty Resistance 2 2009 Ratchet & Clank: A Crack in Time 2011 Resistance 3 Ratchet & Clank: All 4 One 2012 Ratchet & Clank: QForce PlayStation 3 PlayStation Vita Outernauts iOS 2013 Fuse PlayStation 3 Xbox 360 Ratchet & Clank: Nexus PlayStation 3 2014 Sunset Overdrive Xbox One 2015 Slow Down, Bull Microsoft Windows Fruit Fusion iOS Android Bad Dinos Digit & Dash iOS 2016 Ratchet & Clank PlayStation 4 Song of the Deep Microsoft Windows PlayStation 4 Xbox One Edge of Nowhere Oculus Rift The Unspoken Feral Rites 2018 Marvel’s Spider-Man PlayStation 4 2019 Stormland Oculus Rift 2020 Marvel’s Spider-Man: Miles Morales PlayStation 4 PlayStation 5 Microsoft Windows 2021 Ratchet & Clank: Rift Apart PlayStation 5 Microsoft Windows 2023 Marvel’s Spider-Man 2 PlayStation 5 TBA Marvel’s Wolverine ==Lähteet== == Aiheesta muualla == * Virallinen nettisivu * Profiili MobyGamesissä Luokka:Yhdysvaltalaiset videopeliyritykset‎
Jimmy Smits

Jimmy Smits (s. 9. heinäkuuta 1955 New York) on Emmy- ja Golden Globe -palkittu yhdysvaltalainen näyttelijä. Hän näyttelee erityisesti elokuvissa ja saippuasarjoissa. Parhaiten Smits tunnetaan televisiosarjoista L.A. Law, NYPD Blue ja Dexter. ==Filmografia== *Miami Vice (1984) TV-jakso .... Eddie Rivera *Rockabye (1986) (televisio) .... 2nd Policeman *Kovaa peliä Bostonissa (1986) TV-jakso .... Hector Valdes *Kaupungin nopeimmat kytät (1986) .... Julio Gonzales *Täysosuma (1987) .... Stars Team Member *The Believers (1987) .... Tom Lopez *The Highwayman (1987) (televisio) .... Bo Ziker *Stamp of a Killer (1987) (televisio) .... Richard Braden *Glitz (1988) (TV) .... Vincent Marra *Pee-wee's Playhouse (1989) TV-jakso .... Your authorized conky repairman *Old Gringo (1989) .... Gen. Tomas Arroyo *Vital Signs (1990) .... Dr. David Redding *Cop Rock (1990) TV-jakso (kreditoimaton) .... Victor Sifuentes *Switch (1991) .... Walter Stone *Fires Within (1991) .... Nestor *The Broken Cord (1992) (televisio) .... David Norwell *L.A. Law .... Victor Sifuentes (1986–1991) *Kolkuttajat (1993) (TV) .... Jim 'Gard' Gardner *Gross Misconduct (1993) .... Justin Thorne *The Cisco Kid (1994) (televisio) .... Cisco Kid *Happily Ever After: Fairy Tales for Every Child (1995) televisiosarja (ääni) .... Old King Cole *Solomon & Sheba (1995) (televisio) .... kuningas Salomo *My Family/Mi Familia (1995) .... Jimmy Sanchez *The Last Word (1995) .... Actor (Martin) *Marshal Law (1996) (televisio) .... Jack Coleman *Murder in Mind (1997) .... Peter Walker *Mother Goose: A Rappin' and Rhymin' Special (1997) (TV) (ääni) .... Old King Cole *Lesser Prophets (1997) .... Mike *Adventures in Wild California (2000) .... kertojaääni *The Million Dollar Hotel (2000) .... Geronimo *Price of Glory (2000) .... Arturo Ortega *Bless the Child (2000) .... Agent John Travis *Star Wars: Episodi II – Kloonien hyökkäys (2002) .... senaattori Bail Organa *NYPD Blue (1994–1998 & 2004) .... etsivä Bobby Simone *Lackawanna Blues (2005) (televisio) .... Ruben Santiago Sr. *Star Wars: Episodi III – Sithin kosto (2005) .... senaattori Bail Organa *West Wing (2004–2006) .... kongressiedustaja/presidentti Matthew Santos *Cane (2007) (televisiosarja) .... Alex Vega *Dexter (2008) Miguel Prado *Sons of Anarchy (kaudet 5-) Nero Padilla *Rogue One: A Star Wars Story (2016) ... senaattori Bail Organa *Obi-Wan Kenobi (2022) (televisiosarja) ... senaattori Bail Organa ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1955 syntyneet Luokka:Elävät henkilöt
Nigerin jalkapallomaajoukkue

Nigerin jalkapallomaajoukkue, lempinimeltään Mena, edustaa Nigeriä kansainvälisissä jalkapallo-otteluissa. Nigerin jalkapalloliitto on jäsenenä Afrikan jalkapalloliitossa CAF:ssä. Menestykseltään Niger on jäänyt yhdeksi maanosansa heikoimmista maajoukkueista. 8\. lokakuuta 2011 Niger selvisi ensimmäisen kerran historiansa aikana Afrikan-mestaruuskisoihin.Niger in historic qualification despite Cairo loss BBC 8.10.2011 Viitattu 31.10.2011 ==Maailmanmestaruuskilpailut== *1930-1974 - Ei osallistunut karsintoihin *1978 - Ei selvinnyt karsinnoista *1982 - Ei selvinnyt karsinnoista *1986 - Vetäytyi *1990 - Ei osallistunut karsintoihin *1994 - Ei selvinnyt karsinnoista *1998 - Vetäytyi *2002 - Ei osallistunut karsintoihin *2006 - Ei selvinnyt karsinnoista ==Afrikan-mestaruuskilpailut== *1957-1968 - Ei osallistunut karsintoihin *1970 - Ei selvinnyt karsinnoista *1972 - Ei selvinnyt karsinnoista *1974 - Vetäytyi *1976 - Ei selvinnyt karsinnoista *1978 - Vetäytyi *1980 - Vetäytyi *1982 - Ei osallistunut karsintoihin *1984 - Ei selvinnyt karsinnoista *1986-1990 - Ei osallistunut karsintoihin *1992 - Ei selvinnyt karsinnoista *1994 - Ei selvinnyt karsinnoista *1996 - Vetäytyi kesken karsinnan *1998 - Hylättiin edellisten karsintojen keskeyttämisen takia *2000-2010 - Ei selvinnyt karsinnoista *2012 - 1. kierros *2013 - 1. kierros *2015 - Ei selvinnyt karsinnoista ==Valmentajia== * Frédéric Costa (2008–2009) * Harouna Doula Gabde (2009–2012) * Rolland Courbis (2012) * Gernot Rohr (2012-2014) ==Lähteet== Luokka:Jalkapallomaajoukkueet Maajoukkue
AT&T Corporate Center

thumb|AT&T; Corporate Center AT&T; Corporate Center on pilvenpiirtäjä Chicagon kaupungissa, Yhdysvaltain Illinoisissa. Se on 307 metrin korkeudellaan yksi Chicagon ja koko Yhdysvaltain korkeimmista rakennuksista. 60-kerroksisen, graniitista rakennetun pilvenpiirtäjän rakennustyöt aloitettiin vuoden 1986 syyskuussa ja ne saatiin päätökseen vuoden 1989 huhtikuussa. Sen suunnittelusta on vastannut Skidmore, Owings and Merrill -arkkitehtitoimiston arkkitehti Adrian Smith. == Lähteet == Luokka:Chicagon pilvenpiirtäjät Luokka:Chicagon toimistorakennukset
Two Prudential Plaza

Two Prudential Plaza on pilvenpiirtäjä Chicagon kaupungissa, Yhdysvaltain Illinoisissa. Se on rakennettu vuosina 1988–1990. Noin 303 metrin korkeudellaan se on yksi Chicagon korkeimmista rakennuksista. Sen suunnittelusta on vastannut arkkitehtitoimisto Loebl, Schlossman & Hackl. Rakennuksessa on 64 kerrosta. == Aiheesta muualla == * Structurae.de - Two Prudential Plaza * Emporis.com - Two Prudential Plaza Luokka:Chicagon pilvenpiirtäjät Luokka:Chicagon toimistorakennukset
Keski-Suomen viestipataljoona

Keski-Suomen viestipataljoona (lyhenne KSVP) on ollut Suomen puolustusvoimien viestijoukkojen koulutusjoukko-osasto Keuruun varuskunnassa, missä toimi samanaikaisesti myös Keski-Suomen pioneeripataljoona. Keski-Suomen viestipataljoona muodostui 1976, kun alkujaan Hämeenlinnan varuskunnassa toiminut 4. erillinen viestikomppania ja Keuruulle perustettu 5. erillinen viestikomppania yhdistettiin. Vuodesta 1992 KSVP ja pioneeripataljoona muodostivat Keski-Suomen rykmentin. Vuodesta 1961 Kouvolassa ja 1979 Mikkelissä toimineen 3. erillisen viestikomppanian toiminnot siirrettiin myös Keski-Suomen Viestipataljoonaan sen toiminnan lakattua 1997. Keski-Suomen viestipataljoonassa koulutettiin sotilaita radiosähkötykseen, radiolinkkeihin sekä puhelinjärjestelmiin liittyen. Alan aliupseerikoulutus toteutettiin Riihimäellä ja upseerikoulutus Haminassa. Siirryttäessä maanpuolustusalueisiin siirrettiin Keski-Suomen viestipataljoona Karjalan prikaatin osaksi 1. heinäkuuta 1998, ja sen nimi muutettiin Itä-Suomen viestipataljoonaksi. luokka:Viestijoukot Luokka:Suomen maavoimien historialliset joukko-osastot ja yksiköt
Taitoluistelu kesäolympialaisissa 1920

1920 kesäolympialaisissa Antwerpenissa järjestettiin taitoluistelussa kolme kilpailua. == Mitalistit == === Miesten yksinluistelu === Sija Maa Luistelija Sijapisteet 1 Gillis Grafström 7 2 Andreas Krogh 18 3 Martin Stixrud 24,5 === Naisten yksinluistelu === Sija Maa Luistelija Sijapisteet 1 Magda Julin 12 2 Svea Norén 12,5 3 Theresa Weld 15,5 === Pariluistelu === Pääartikkeli: Pariluistelu kesäolympialaisissa 1920 Sija Maa Luistelijat Sijapisteet 1 Ludovika Jakobsson Walter Jakobsson 7 2 Alexia Bryn Yngvar Bryn 15,5 3 Phyllis Johnson Basil Williams 25 == Lähteet == * Luokka:Kesäolympialaiset 1920 1920
Imants Kalniņš

Imants Kalniņš (s. 26. toukokuuta 1941 Riika) on latvialainen säveltäjä ja nationalistisen Isänmaan ja vapauden puolesta -puolueen () parlamentaarikko. Kalniņš opiskeli taidemusiikkia, ja hänen tuotantoonsa tällä alalla kuuluu mm. kuusi sinfoniaa, kuoromusiikkia, oopperoita sekä elokuva- ja teatterimusiikkia. Hänet tunnetaan kuitenkin myös rock-lauluntekijänä; hän johti 1960-luvulla latvialaista 2xBBM-yhtyettä. Kalniņšin rocklaulujen esittäjinä ovat tulleet tunnetuiksi yhtyeet Menuets ja Pērkons, ja hän on lisäksi tehnyt yhteistyötä muusikko Ainars Mielavsin kanssa. Hän perusti myöhemmällä urallaan myös oman Turaidas Roze -yhtyeensä. Rockin ja taidemusiikin vaikutteita yhdistellään rockoopperassa Ei, jūs tur! sekä rockoratoriossa Kā jūra, kā zeme, kā debess. Kalniņš osallistui 1980–1990-lukujen vaihteessa aktiivisesti Tautas Fronte -liikkeeseen, jonka toiminta oli tärkeä tekijä Latvian irtautumisessa Neuvostoliitosta. Luokka:Latvialaiset säveltäjät Luokka:Latvialaiset poliitikot Luokka:Vuonna 1941 syntyneet Luokka:Elävät henkilöt
Eli Yishai

Eliyahu "Eli" Yishai (, s. 26. joulukuuta 1962 IsraelEli Yishai, Knesset, viitattu 16.1.2016 ) on israelilainen poliitikko ja Shas-puolueen puheenjohtaja. Hän on varapääministeri ja kauppa-, teollisuus- ja työvoimaministeri Ehud Olmertin hallituksessa ja vuodesta 2009 sisäministeri Netanjahun hallituksessa. Vuosina 1987–1988 Yishai oli Jerusalemin kaupunginvaltuutettu. Hänet oli knessetin jäsen 1996–2015. Yishaita kritisoitiin hänen väitettyään 2006, että "homoseksuaalisuus on selvästi sairaus" ja toivotettuaan homoille ja lesboille "pikaista paranemista". ==Lähteet== Luokka:Knessetin jäsenet Luokka:Israelin ministerit Luokka:Vuonna 1962 syntyneet Luokka:Elävät henkilöt
Ensio Suominen

Pertti Ensio Suominen (2. tammikuuta 1934 Louhisaari – 1. syyskuuta 2003 Pirkkala) oli suomalainen lavastaja. Suominen tunnetaan kansallisten suuraiheiden visualisoijana niin teattereissa, elokuvissa kuin televisiossakin. Kun Suominen oli paimenena ja sai ensimmäisen palkkansa, hän osti sillä jätepaperia, sillä puhtaalle paperille piirtäminen olisi ollut hänen mielestään tuhlausta. Elokuvatyössä Suominen oli itseoppinut. Hän aloitti uransa 1950-luvulla ensin klaffipoikana, kohosi sitten kamera- assistentiksi ja lopulta filmilavastajaksi. Hän työskenteli muun muassa Aarne Tarkaksen, Teuvo Tulion ja Matti Kassilan kanssa. Fennada-Filmissä hän oli aluksi kuvaaja ja sitten lavastaja, jolloin hän suunnitteli muun muassa Komisario Palmu -elokuvien lavastukset. Myöhemmin hänen yhteistyökummpaneitaan filmialalla olivat muun muassa Edvin Laine, Mikko Niskanen, Rauni Mollberg, Lasse Pöysti ja Spede Pasanen. Tesvisio Oy:n puolelle tuli Suominen lavastajaksi ja Kalle Ehder ohjelmapäälliköksi vuonna 1960 ja molemmat toimivat siellä Tesvision lopettamiseen 1964 asti. Myöhemmin Suominen siirtyi Yleisradioon, ja hän oli TV2:n päälavastaja vuodet 1964–1986 ja 1990–1997. Yleisradiolla hän lavasti muun muassa Kalevalaan pohjautuvan televisiosarjan Rauta-aika sekä Aleksis Kiven romaaniin pohjautuvan sarjan Seitsemän veljestä. Suominen toimi myös vierailevana lavastajana muun muassa Suomen Kansallisoopperassa, Kansallisteatterissa, Savonlinnan oopperajuhlilla ja Helsingin kaupunginteatterissa. Teatterissa hän oli muun muassa Kalle Holmbergin ja Ralf Långbackan ohjaustöiden lavastaja. Ensio Suominen on myös suunnitellut Orivedellä sijaitsevan yksityisen tsasounan, joka vihittiin 1988. Taideteollisessa korkeakoulussa Suominen toimi apulaisprofessorina vuosina 1988-1989, ja professorin arvonimen hän sai 1996. Elokuva-alan Jussi-palkinnon hän sai kolme kertaa: vuosina 1963, 1983 ja 1989. Vuonna 2001 Suomiselle myönnettiin Suomen Teatterijärjestöjen Keskusliiton kultainen kunniamerkkiSuomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016.. Suominen kuoli 69-vuotiaana pitkään sairastettuaan Pirkkalassa. Suominen on haudattu Helsingin ortodoksiselle hautausmaalle. == Lähteet == == Kirjallisuus == * Bagh, Peter von: ”Oolannista Karjalaan”, Ensio Suomisen haastattelu, Filmihullu 4/1992 * Kalemaa, Kalevi: Ensio Suominen – Kansallislavastaja. Like, 2008. ISBN 978-952-01-0057-5 == Aiheesta muualla == * Ensio Suomisen muistokirjoitus Helsingin Sanomissa * Luokka:Suomalaiset lavastajat Luokka:Suomalaiset professorin arvonimen saaneet Luokka:Jussi- palkinnon saajat Luokka:Vuonna 1934 syntyneet Luokka:Vuonna 2003 kuolleet Luokka:Suomalaiset elokuva-alan henkilöt
Vartiomoottorivene 19

VMV-19 (ent. Suojeluskuntajärjestön SP-41) oli Suomen merivartiolaitoksen vartiomoottorivene, joka otettiin palvelukseen 1944 Suojeluskuntajärjestön lakkauttamisen jälkeen. == Valmistus == Suojeluskuntajärjestö tilasi aluksen Tolkkisista. SP-41:ksi nimetty alus valmistui 1943. Männystä valmistetun rungon pituus oli 21 metriä. Aluksen koneteho oli 2 x 140 hv, jolla saavutettiin 10 solmun nopeus. Aluksella oli kahdeksan hengen miehistö. == Palvelus == Suojeluskuntajärjestön lakkauttamisen jälkeen luovutettiin sen omistama alus merivoimille, joka luovutti sen edelleen merivartiolaitokselle. Alus luokiteltiin vartiomoottoriveneeksi ja se sai järjestysnumeron 19 eli sen nimeksi tuli VMV-19.Auvinen, Visa s. 150 Alus poistettiin 1970 ja romutettiin Kokkolassa 1980-luvun loppupuolella. == Lähteet == * * * * === Viitteet === VMV 19 Luokka:Suojeluskunta
Carlton Centre

Carlton Centre on pilvenpiirtäjä Johannesburgin kaupungissa, Etelä-Afrikan Gautengin provinssissa. Se on valmistunut vuonna 1973, ja sen suunnittelusta vastasi yhdysvaltalainen arkkitehtitoimisto Skidmore, Owings and Merrill. Pilvenpiirtäjä yltää 223 metrin korkeuteen ja siinä on 50 kerrosta. Rakennuksen ylimmäinen kerros toimii näköalakerroksena. == Lähteet == == Aiheesta muualla == * Emporis.com – Carlton Centre * Structurae – Carlton Centre Luokka:Etelä-Afrikan rakennukset ja rakennelmat Luokka:Pilvenpiirtäjät
Vartiomoottorivene 20

VMV-20 (ent. Suojeluskuntajärjestön SP-42) oli Suomen merivartiolaitoksen vartiomoottorivene, joka otettiin palvelukseen 1944 Suojeluskuntajärjestön lakkauttamisen jälkeen. == Valmistus == Suojeluskuntajärjestö tilasi aluksen Tolkkisista. SP-42:ksi nimetty alus valmistui 1943. Männystä valmistetun rungon pituus oli 21 metriä. Aluksen koneteho oli 2 x 140 hv, jolla saavutettiin 10 solmun nopeus. Aluksella oli kahdeksan hengen miehistö. == Palvelus == Suojeluskuntajärjestön lakkauttamisen jälkeen alus luovutettiin merivoimille, joka luovutti sen edelleen merivartiolaitokselle. Alus luokiteltiin vartiomoottoriveneeksi järjestysnumerolla 20, jolloin sen nimeksi tuli VMV-20.Auvinen, Visa s. 150 Se poistettiin käytöstä 1970 ja vuonna 2007 aluksen kotipaikka oli Lappeenranta. == Lähteet == * * * * === Viitteet === VMV 20 Luokka:Suojeluskunta
Aleksandr Popov (ampumahiihtäjä)

Aleksandr Vladimirovitš Popov (, , s. 22. helmikuuta 1965) on kilpailu-uransa lopettanut valkovenäläinen ampumahiihtäjä ja olympiavoittaja. Aleksandr Popov voitti kultaa Calgaryn 1988 olympialaisissa Neuvostoliiton ampumahiihtoviestijoukkueen kolmannen osuuden hiihtäjänä. Neuvostoliiton hajoamisen jälkeen hän edusti Valko-Venäjää vielä neljänsissä olympiakisoissaan Naganossa 1998. Hän hiihti siellä hyvän 10 kilometrin kilpailun puhtaalla ammunnalla ja oli 16 kilpailijan ehdittyä maaliin tuloslistalla ensimmäisenä mutta rankan lumisateen vuoksi kilpailu päätettiin keskeyttää ja aloittaa uudelleen alusta seuraavana päivänä. Toisella yrityksellä Popov ampui ja hiihti heikosti ja jäi sijalle 55. Popov saavutti urallaan yhteensä 12 arvokisamitalia. Ainoan henkilökohtaisen mitalin hän sai Lahden MM-kisoissa 1991, kun hän sijoittui 20 kilometrillä toiseksi. == Saavutukset == === Olympialaisissa === * 1988 Calgary ** Kultaa 4 x 7,5 kilometrin viestissä * 1992 Albertville ** Hopeaa 4 x 7,5 kilometrin viestissä ** Neljäs 20 kilometrillä * 1994 Lillehammer ** Neljäs 20 kilometrillä ** Neljäs 4 x 7,5 kilometrin viestissä * 1998 Nagano ** Neljäs 4 x 7,5 kilometrin viestissä ===MM-kisoissa=== * 1987 ** Hopeaa 4 x 7,5 kilometrin viestissä * 1989 ** Kultaa joukkuekilpailussa ** Hopeaa 4 x 7,5 kilometrin viestissä * 1991 ** Hopeaa 20 kilometrillä ** Hopeaa 4 x 7,5 kilometrin viestissä * 1992 ** Kultaa joukkuekilpailussa * 1995 ** Pronssia 4 x 7,5 kilometrin viestissä * 1996 ** Kultaa joukkuekilpailussa ** Pronssia 4 x 7,5 kilometrin viestissä * 1997 ** Kultaa joukkuekilpailussa ===Maailmancupissa=== * Kokonaiskilpailun toinen 1988/1989 == Lähteet == Luokka:Valkovenäläiset ampumahiihtäjät Luokka:Neuvostoliittolaiset ampumahiihtäjät Luokka:Neuvostoliittolaiset olympiamitalistit Luokka:Vuonna 1965 syntyneet Luokka:Elävät henkilöt
Oikeuspalatsi (Pretoria)

Oikeuspalatsi (, ) on palatsimainen rakennus Etelä-Afrikan hallinnollisessa pääkaupungissa Pretoriassa. Se sijaitsee Pretorian historiallisessa keskustassa, Church Squaren (afrikaansiksi Kerkplein) pohjoisella laidalla. Rakennus rakennettiin 1890-luvun loppupuolella ja sen suunnittelusta on vastannut alankomaalainen arkkitehti Sytze Wierda. Nykyisin siellä toimii Etelä-Afrikan korkeimman oikeuden Gautengin provinssin osasto. Luokka:Palatsit Oikeuspalatsi Luokka:1800-luvulla rakennetut rakennukset ja rakennelmat
Etelä-Suomen viestipataljoona

Etelä-Suomen viestipataljoona (ESVP, joskus (E-SVP) on vuonna 1985 perustettu viestijoukkojen joukkoyksikkö, joka sijaitsee Riihimäen varuskunta-alueella. Se muodostui kun Viestirykmentti organisoitiin uudelleen alistamalla hallinnollisesti sille Sähköteknillinen koulu ja Viestikoulu. Näin aikaisemman Viestirykmentin toiminnot määrättiin perustettavan Etelä-Suomen viestipataljoonan tehtäväksi. Vuonna 2003 Etelä-Suomen viestipataljoona sai tehtäväkseen tietoliikenneasentajien kouluttamisen, koska yhdistetty Viesti- ja sähkötekninen koulu lopetti varusmieskoulutuksen. ==Organisaatio== * Esikunta (E/ESVP) * Esikuntakomppania (EK) * 1. viestikomppania (1. VK) * 1. ja 2. elso-komppania (1. ja 2. ElsoK) * Aliupseerikoulu (AuK) ==Varusmieskoulutus== *Esikuntakomppania kouluttaa sotilasautonkuljettajia, lääkintämiehiä, sotilaspoliiseja sekä yleisen huollon henkilöstöä. *1. viestikomppania kouluttaa alueellisia viestijoukkoja *1. ja 2. elsokomppania kouluttavat elektronisen sodankäynnin joukkoja *Aliupseerikoulu kouluttaa viestiaselajin ryhmänjohtajia, tietoliikenneasentajia sekä elektroniikkahuollon asentaja-aliupseereita ==Komentajia== * everstiluutnantti Jari Reponen, 1.1.2011–31.12.2014 * everstiluutnantti Harri Suni, 1.1.2008–31.12.2010 * everstiluutnantti Yrjö Sairanen, 1.10.2004–31.12.2007 * everstiluutnantti Veli-Pekka Luukkonen, 1.1.2001–30.9.2004 * everstiluutnantti Risto Mäkelä, 1.12.1997–31.12.2000 * everstiluutnantti Ilkka Tuominen, 1.2.1993–30.11.1997 * everstiluutnantti Tapio Tanner, 1.9.1988–31.1.1993 * everstiluutnantti Reino Mäkelä, 1.9.1985–31.8.1988 Luokka:Viestirykmentti
Saksan ympäriajo

Saksan ympäriajo (saks. Deutschland Tour tai Deutschland-Rundfahrt) on tärkein maantiepyöräilyn etappikilpailu Saksassa. Kilpailu järjestettiin aikaisemmin touko-kesäkuussa, nyttemmin elokuussa. Vuosina 2005−2008 kilpailu kuului UCI ProTour-sarjaan. Seuraavan kerran Saksan ympäriajo ajattiin 2018. Se kuuluu nykyään UCI Europe Touriin ja on kategorialuokitukseltaan 2.Pro. == Historia == Vuodesta 1911 lähtien Saksan keisarikunnassa pidettiin yli 1 500 kilometrin pituinen "kansallinen" pyöräilykilpailu. Vuoteen 1931 asti järjestettiin useita, enemmän tai vähemmän todellisia matkoja, mutta aina hyvin erilaisissa olosuhteissa ja organisaatioissa. Ensimmäinen Saksan ympäriajo järjestettiin vuonna 1931. Koska pyöräilyllä ei ole Saksassa yhtä vankkaa asemaa urheilulajien joukossa kuin esimerkiksi Ranskassa, Italiassa tai Belgiassa on Saksan ympäriajon suosio riippunut suuressa määrin saksalaispyöräilijöiden menestyksestä. Kilpailua ei järjestetty muun muassa vuosina 1983-1998, mutta Jan Ullrichin menestyksen myötä se aloitettiin uudelleen vuonna 1999. Jan Ullrichin Tour de France -voiton jälkeen pyöräilystä tuli suositumpaa. Vuonna 1999 Saksan ympäriajo vahvistui osittain Saksan uuden pyöräilyinnostuksen seurauksena. Vuonna 1998 Bund Deutscher Radfahrer e.V. ja Upsolut-yritys perustivat Deutschland Tour gmbh:n. Maaliskuussa 2016 Amaury Sport Organization ilmoitti allekirjoittaneensa 10 vuoden sopimuksen Saksan pyöräilyliiton kanssa kilpailun aloittamiseksi seuraavan kahden vuoden aikana. Heinäkuussa kilpailu vahvistettiin Deutschland Deine Touriksi, joka debytoi vuonna 2018. Etapit vähennettiin neljään ja kilpailu liitettiin UCI 2.1 European Tour -kilpailuun. Kilpailusta tuli osa uutta UCI ProSeriesia vuonna 2021. ==Voittajat== * 1911 Hans Ludwig * 1922 Adolf Huschke * 1927 Rudolf Wolke * 1930 Hermann Buse * 1931 Erich Metze * 1937 Otto Weckerling * 1938 Hermann Schild * 1939 Georg Umbenhauer * 1947 Erich Bautz * 1948 Phillip Hilpert * 1949 Harry Saager * 1950 Roger Gyselinck * 1951 Guido De Santi * 1952 Isidore Derijck * 1960 Ab Geldermans * 1962 Peter Post * 1979 Dietrich Thurau * 1980 Gregor Braun * 1981 Silvano Contini * 1982 Theo de Rooy * 1999 Jens Heppner * 2000 David Plaza * 2001 Aleksandr Vinokurov * 2002 Igor González de Galdeano * 2003 Michael Rogers * 2004 Patrik Sinkewitz * 2005 Levi Leipheimer * 2006 Jens Voigt * 2007 Jens Voigt * 2008 Linus Gerdemann * 2018 Matej Mohorič * 2019 Jasper Stuyven * 2020 Ei järjestetty * 2021 Nils Politt * 2022 Adam Yates * 2023 Ilan Van Wilder == Lähteet == ==Aiheesta muualla== * Tulokset Pro Cycling Stats -sivustolla *Saksan ympäriajon virallinen sivusto Luokka:UCI ProTour Luokka:Pyöräilykilpailut Saksassa
Opatija

Opatija on pieni kaupunki Primorje-Gorski Kotarin piirikunnassa Kroatiassa Adrianmeren rannalla. Kaupunki sijaitsee noin 14 kilometriä Rijekasta länteen. Opatijan väkiluku oli vuoden 2011 väestönlaskennan mukaan 11 659. == Lähteet == == Aiheesta muualla == Luokka:Kroatian kaupungit
Petra Behle

Petra Behle (o.s. Schaaf; s. 5. tammikuuta 1969) on entinen saksalainen ampumahiihtäjä ja olympiavoittaja. Länsi-Saksaa edustanut Petra Schaaf voitti 19-vuotiaana ampumahiihdon maailmanmestaruuden vuonna 1988 ensimmäisenä saksalaisnaisena. Kun naisten ampumahiihto oli ensimmäistä kertaa olympialaisten ohjelmassa Albertvillen 1992 kisoissa, oli Schaaf jo kolminkertainen maailmanmestari. Albertvillessa hän sai viestissä hopeaa ja oli 7,5 kilometrillä kuudes. Lillehammerin 1994 olympiakisoissa Schaaf sai jälleen viestissä hopeaa ja oli 7,5 kilometrillä viides. Vuonna 1994 hän avioitui maastohiihtäjä Jochen Behlen kanssa. Seuraavina vuosina Petra Behle voitti maailmanmestaruuksia viesteissä ja kerran joukkuekilpailussa. Naganon 1998 olympialaisissa hän voitti olympiakultaa viestijoukkueen ankkurina. ==Saavutukset== ===Olympiakisoissa=== * Albertville 1992 ** Hopeaa 3 x 7,5 kilometrin viestissä ** Kuudes 7,5 kilometrillä * Lillehammer 1994 ** Hopeaa 4 x 7,5 kilometrin viestissä ** Viides 7.5 kilometrillä * Nagano 1998 ** Kultaa 4 x 7,5 kilometrin viestissä ===MM-kisoissa=== * 1988 ** Kultaa 7,5 kilometrillä * 1989 ** Kultaa 15 kilometrillä ** Pronssia joukkuekilpailussa * 1990 ** Hopeaa joukkuekilpailussa ** Pronssia 15 kilometrillä * 1991 ** Kultaa 15 kilometrillä * 1992 ** Kultaa joukkuekilpailussa * 1993 ** Kultaa 15 kilometrillä * 1995 ** Kultaa 4 x 7,5 kilometrin viestissä ** Hopeaa joukkuekilpailussa * 1996 ** Kultaa 4 x 7,5 kilometrin viestissä ** Kultaa joukkuekilpailussa * 1997 ** Kultaa 4 x 7,5 kilometrin viestissä ===Maailmancupissa=== * Kokonaiskilpailun kolmas 1991/92 ja 1995/96 Luokka:Saksalaiset olympiavoittajat Luokka:Saksalaiset ampumahiihtäjät Luokka:Vuonna 1969 syntyneet Luokka:Elävät henkilöt
San Marinon Grand Prix 2003

San Marinon Grand Prix 2003 oli Formula 1 -sarjan osakilpailu, joka ajettiin 20. huhtikuuta 2003 Autodromo Enzo e Dino Ferrari -radalla Italiassa. Kilpailun voitti Ferrarin Michael Schumacher, jolle voitto oli kauden ensimmäinen ja tallille 160. voitto . Kimi Räikkönen oli toinen ja Schumacherin tallikaveri, Rubens Barrichello, ajoi maaliin kolmantena. == Aika-ajot == Sija Nro Kuljettaja Talli Aika Ero 1 1 Michael Schumacher Ferrari 1.22,327 2 4 Ralf Schumacher Williams-BMW 1.22,341 + 0,014 3 2 Rubens Barrichello Ferrari 1.22,557 + 0,230 4 3 Juan Pablo Montoya Williams- BMW 1.22,789 + 0,462 5 14 Mark Webber Jaguar-Cosworth 1.23,015 + 0,688 6 6 Kimi Räikkönen McLaren-Mercedes 1.23,148 + 0,821 7 16 Jacques Villeneuve BAR- Honda 1.23,160 + 0,833 8 8 Fernando Alonso Renault 1.23,169 + 0,842 9 17 Jenson Button BAR-Honda 1.23,381 + 1,054 10 20 Olivier Panis Toyota 1.23,460 + 1,133 11 9 Nick Heidfeld Sauber-Petronas 1.23,700 + 1,373 12 5 David Coulthard McLaren-Mercedes 1.23,818 + 1,491 13 21 Cristiano da Matta Toyota 1.23,838 + 1,511 14 10 Heinz-Harald Frentzen Sauber-Petronas 1.23,932 + 1,605 15 15 Antônio Pizzonia Jaguar-Cosworth 1.24,147 + 1,820 16 7 Jarno Trulli Renault 1.24,190 + 1,863 17 11 Giancarlo Fisichella Jordan-Ford 1.24,317 + 1,990 18 18 Justin Wilson Minardi-Cosworth 1.25,826 + 3,499 19 12 Ralph Firman Jordan-Ford 1.26,357 + 4,030 20 19 Jos Verstappen Minardi-Cosworth - - == Kilpailu == Sija Nro Kuljettaja Talli Kierrokset Aika/keskeytyssyy Lähtöruutu Pisteet 1 1 Michael Schumacher Ferrari 62 1.28.12,058 1 10 2 6 Kimi Räikkönen McLaren- Mercedes 62 + 1,882 6 8 3 2 Rubens Barrichello Ferrari 62 + 2,291 3 6 4 4 Ralf Schumacher Williams-BMW 62 + 8,803 2 5 5 5 David Coulthard McLaren-Mercedes 62 + 9,411 12 4 6 8 Fernando Alonso Renault 62 + 43,689 8 3 7 3 Juan Pablo Montoya Williams-BMW 62 + 45,271 4 2 8 17 Jenson Button BAR-Honda 61 + 1 krs. 9 1 9 20 Olivier Panis Toyota 61 + 1 krs. 10 10 9 Nick Heidfeld Sauber- Petronas 61 + 1 krs. 11 11 10 Heinz-Harald Frentzen Sauber-Petronas 61 + 1 krs. 14 12 21 Cristiano da Matta Toyota 61 + 1 krs. 13 13 7 Jarno Trulli Renault 61 + 1 krs. 16 14 15 Antônio Pizzonia Jaguar-Cosworth 60 + 2 krs. 15 15 11 Giancarlo Fisichella Jordan-Ford 57 + 5 krs. 17 Kesk. 14 Mark Webber Jaguar-Cosworth 54 Vetoakseli 5 Kesk. 12 Ralph Firman Jordan-Ford 51 Moottori 19 Kesk. 19 Jos Verstappen Minardi-Cosworth 38 Sähköt 20 Kesk. 18 Justin Wilson Minardi-Cosworth 23 Tankkaus 18 Kesk. 16 Jacques Villeneuve BAR-Honda 19 Moottori 7 === Johtokierrokset === Kuljettaja Talli Kierrokset Ralf Schumacher Williams-BMW 1–15 Michael Schumacher Ferrari 16–17 Kimi Räikkönen McLaren-Mercedes 18–21 Michael Schumacher Ferrari 22–62 == Lähteet == Luokka:Formula 1 -kausi 2003 Luokka:San Marinon Grand Prix
Perinnejoukko-osasto

Perinnejoukko-osasto on joukko-osasto, jonka historiallista sotilasperinnettä vaalii jokin toinen olemassa oleva joukko-osasto joko sen vuoksi, että se on liittynyt samaan aselajiin tai että sitä edeltäneitä joukko-osastoja on koottu nykyiseen joukko-osastoon. Yhdellä joukko-osastolla voi olla useita perinnejoukko-osastoja. Usein joukko-osaston vuosipäivä määräytyy jonkin perinnejoukko-osastoon liittyvän historiallisen tapahtuman, esimerkiksi taistelun vuosipäivän johdosta. Samoista syistä voi määräytyä myös joukko- osaston kunniamarssi. Luokka:Maanpuolustus
Martina Zellner

Martina Seidl (o.s. Zellner, s. 26. helmikuuta 1974) on entinen saksalainen ampumahiihtäjä ja olympiavoittaja. Martina Zellner voitti olympiakultaa Naganon 1998 olympialaisten ampumahiihtoviestissä, jossa hän hiihti Saksan joukkueessa toisen osuuden. Seuraavana vuonna hän voitti maailmanmestaruuden 7,5 kilometrin sprintissä ja 4 x 7,5 kilometrin viestissä. ==Saavutukset== ===Olympiakisoissa=== * Nagano 1998 ** Kultaa 4 x 7,5 kilometrin viestissä ===MM-kisoissa=== * 1998 ** Pronssia takaa-ajossa * 1999 ** Kultaa 7,5 kilometrillä ** Kultaa 4 x 7,5 kilometrin viestissä ** Pronssia takaa-ajossa * 2000 ** Hopeaa 4 x 7,5 kilometrin viestissä ** Pronssia 7,5 kilometrillä Luokka:Saksalaiset olympiavoittajat Luokka:Saksalaiset ampumahiihtäjät Luokka:Vuonna 1974 syntyneet Luokka:Elävät henkilöt
Sijainti

Sijainti on paikka, jossa jokin sijaitsee.Geoinformatiikan sanasto TSK 45 2014, Sanastokeskus TSK Sijainti ilmoitetaan suoran sijainnin tai epäsuoran sijainnin avulla. Suora sijainti on koordinaattijärjestelmän ja sen mukaisten koordinaattien avulla ilmaistu sijainti. Epäsuora sijainti on hilarakenteen, paikantavan tunnuksen, osoitteen, tai yksiulotteisena etäisyytenä lähtöpisteestä, kuten rautateillä tai maanteillä, tai muun vastaavan yksikäsitteisen järjestelmän avulla ilmaistu sijainti. Hilarakenteella voidaan tarkoittaa esimerkiksi aluejakoa tai hakuruudustoa. Merenkulussa sijainnin ilmoittamiseen on käytetty perinteisesti asteita, jotka määrittävät kahdella vapausasteella sijainnin leveyspiirin ja pituuspiirin asteina. Lennettäessä kolmen vapausasteen paikanmääritykseen voidaan käyttää kolmiulotteisia koordinaatteja, joista yksi on korkeus. ISO 19100 -standardisarjassa englannin termillä position viitataan sijainnin ilmaisevaan tietotyyppiin ja termillä location paikkaan. == Lähteet == == Katso myös == *Datumi *Koordinaattijärjestelmä *GPS Luokka:Geoinformatiikka Luokka:Kartografia
Shōhei Ōoka

Shōhei Ōoka (, 6. maaliskuuta 1909, Tokio, Japani – 25. joulukuuta 1988) oli japanilainen kirjailija. Hänen teoksensa perustuvat pitkälti hänen toisen maailmansodan aikaisiin kokemuksiinsa Japanin armeijan sotilaana Filippiineillä. Hän oli myös kirjallisuuskriitikko ja Ranskan kirjallisuuden kääntäjä. Hän oli sodanjälkeisessä Japanissa hyvin vaikutusvaltainen kirjoittaja. Ōoka syntyi Tokiossa, mutta hänen vanhempansa olivat kotoisin Wakayaman prefektuurista. Isä oli pörssimeklari. Ōoka valmistui Kioton yliopistosta. Hänen innoittajiaan oli tunnettu kirjallisuuskriitikko Hideo Kobayashi. Valmistumisensa jälkeen Ōoka työskenteli hallitusta myötäilevän Kokumin Shinbun -lehden toimittajana, ja sinä aikana hän kiinnostui psykologisesti suuntautuneen ranskalaisen kirjailijan Stendhalin teksteistä. Toisessa maailmansodassa Ōoka joutui Filippiineille taistelemaan Yhdysvaltojen armeijaa vastaan ja jäi vangiksi. Sotakokemuksiin perustuva teos Tulia tasangolla (Nobi, 1951) on merkittävä sotahistorian psykologinen yksilökuvaus. Kirjassa on hyvin karheita kuvauksia, jopa kannibalismia, siitä miten äärimmäisissä oloissa selviydyttiin hengissä. Hän saa lukijansa pohtimaan myös sodan moraalia yleensä. Teoksesta on tehty myös televisioelokuva. == Palkinnot == * 1948 Yokomitsu Riichi -palkinto, teoksesta Furyoki (Taken Captive) * 1951 Yomiurin kirjallisuuspalkinto, teoksesta Nobi (Tulia tasangolla, 1964) * 1961 Mainichi-kulttuuripalkinto ja Shinchosha-kirjallisuuspalkinto, teoksesta Hanakage (The Shade of Blossoms) * 1971 Mainichi-taidepalkinto, teoksesta Leyte senki (The Battle of Leyte Gulf) * 1974 Noma-kirjallisuuspalkinto, teoksesta Nakahara chūya * 1978 Japanin rikoskirjailijoiden palkinto, teoksesta Jiken (The Incident) * 1988 Yomiurin kirjallisuuspalkinto, teoksesta Shōsetsuka Natsume Sōseki (Natsume Sōsekin elämäkerta) == Suomennettu teos == * ;Novelli * Kun jouduin vangiksi, antologiassa Shōsetsu: japanilaisia kertojia, toim. Veikko Polameri, Otava 1983 ISBN 951-1-07298-6 == Lähteet == * Shohei Ooka, Books from Japan * Shohei Ooka, JLPP === Viitteet === Luokka:Japanilaiset kirjailijat Luokka:Japanilaiset kääntäjät Luokka:Vuonna 1909 syntyneet Luokka:Vuonna 1988 kuolleet
Klytie

Klytie (, "tunnettu") tai Klytia () oli kreikkalaisessa mytologiassa Okeanoksen ja Tethyksen tytär, okeanidiHesiodos: Theogionia (Jumalten synty) 346–370 (engl. käännös).. Klytie oli Apollonin rakastettu, jonka tämä kuitenkin hylkäsi Leukothoen, persialaisen prinsessan, vuoksi. Vihoissaan ja katkerana kohtelustaan Klytie kertoi Leukothoen isälle, kuningas Orkhamokselle, tämän tyttären suhteesta. Suuttuneena siitä, että hänen tyttärensä oli menettänyt neitsyytensä, Orkhamos antoi haudata tämän elävältä hiekkaan. Klytie oli toivonut, että raivaamalla Apollonin uuden ihastuksen pois tieltä, hän saisi rakkaansa takaisin, mutta Leukothoen kuolema vain kovetti Apollonin sydämen. Niin hän istui paljaalla maalla surien rakkaansa menetystä yhdeksän päivää ja yötä; hän ei syönyt tai juonut mitään vaan tuijotti vain aurinkoon – Apollon kun tunnettiin myös auringon jumalana. Surusta kuihtuen hänen jalkansa juurtuivat maahan, ja hänen värinsä vaihtui helmenvalkoiseksi ja violetiksi muuttaen hänet lopulta heliotroopiksi, kukaksi, joka nimensä mukaisesti kääntyy aurinkoa kohden.Ovidius: Muodonmuutoksia iv.190–284 (engl. käännös). Vaikka auringonkukka yleisesti liitetäänkiin Klytieen heliotroopin sijaan, tämä lajike saapui Eurooppaan vasta 1530-luvulla Amerikasta ja oli tuntematon antiikin Kreikassa. == Lähteet == Luokka:Okeanidit
Iijokiseutu

Iijokiseutu on pudasjärveläinen paikallissanomalehti, jota kustantaa Kaleva365 Oy. Lehti ilmestyy Pudasjärvellä ja Taivalkoskella. Lehden toimitus sijaitsee Pudasjärven kuntakeskuksessa Kurenalla. Lehden perusti alkujaan agrologiksi kouluttanut Soini Lax, joka entuudestaan oli tehnyt jo sanomalehtityötä. Ensimmäinen lehti ilmestyi huhtikuussa 1969. Ilmestymisvuonna julkaistiin kuusi numeroa. Seuraavina vuosina ilmestymiskertoja tuli enemmän, ja ennen tilauspohjalle siirtymistä lehti ilmestyi keskimäärin kerran kuukaudessa. Alkuaikoina lehteä jaettiin myös muihin Iijoen varrella sijaitseville paikkakunnille. Vuonna 1985 lehti alkoi ilmestyä kaksi kertaa viikossa. Huhtikuusta 2015 lähtien lehti on ilmestynyt kerran viikossa. Kesäkuussa 2018 Kaleva Oy osti Iijokiseutu-lehden oululaiselta Joutsen Medialta. == Lähteet == Luokka:Suomalaiset paikallislehdet Luokka:Pudasjärvi Luokka:Taivalkoski Luokka:Kaleva Media
Lakeuden Lehti

Lakeuden Lehti oli vuosina 1992–1993 ja 2008–2009 ilmestynyt sitoutumaton ilmaisjakelulehti. Lehti ilmestyi kerran viikossa. ==Lähteet== Luokka:Suomalaiset paikallislehdet Luokka:Suomalaiset ilmaisjakelulehdet Luokka:Oulun media Luokka:Ilmestymästä lakanneet suomalaiset sanomalehdet
Murtomaa

Murtomaa voi tarkoittaa seuraavia: * murtomaa, suomaastosta kohoava harju * Murtomaa, lähiöalue Ylikiimingin taajamassa Oulussa * Murtomaa, kylä Rovaniemellä * Murtomaa, sukunimenä: ** Lauri Murtomaa (1899–1966), maatalousteknikko, Maalaisliiton kansanedustaja ja ministeri == Katso myös == * murtomaahiihto
Muttila

Muttila () on Myrskylän kylä. Se sijaitsee Muttilanjärven rannalla. Muttila on maatalousvaltainen kylä. Muttila sijaitsee Myrskylän kirkonkylän kaakkoispuolella. Muttilanjärven eteläpuolelta kiertää noin 5,6 kilometriä pitkä Muttilantie, jolla ajetaan vuosittain syyskesällä Tångin Sora -ralli Autoliiton Myrskylän osaston järjestämänä neljän kilometrin pituisella osalla Muttilantietä. http://www.autoliitto.fi/autoliitto/paikallisosastot/myrskylan_osasto/?x5925486=6007769 ==Suomen sota== Suomen sodan ensipäivinä 1808 venäläiset joukot olivat ylittäneet Ruotsin rajan Elimäellä ja etenivät Itä-Uudellemaalle. Porvoon ja Orimattilan välillä suomalaiset ryhtyivät puolustukseen. Liljendalissa ja Etelä-Myrskylässä alkaneita taisteluista on kutsuttu Muttilan sodaksi. Porin rykmentin rusthollipataljoonan ensimmäisen komppanian päällikkö, kapteeni Brehmer oli käsketty Muttilaan komppaniansa kanssa kenttävartioimaan Lapinjärven ja Liljendalin suuntia. Kolmen kilometrin päähän Muttilasta Lapinjärven suuntaan teille Brehmer asetti etuvartion, jonka vahvuus oli yksi upseeri, kaksi korpraalia ja 16 sotamiestä. Toinen etuvartio asetettiin Liljendahlin tielle. Sen vahvuus oli yksi upseeri, yksi korpraali ja 12 sotamiestä. Liljendahlin suunnan etuvartio sai taistelukosketuksen venäläisiin kello 17. Venäläiset kuuluivat 21. divisioonansa 2. prikaatiin. Venäläisvaikutuksesta joutui Liljendalin osasto vetäytymään Muttilan kylään. Lapinjärven suunnan etuvartiota vastaan venäläiset hyökkäsivät myöhemmin kello 23 kasakoiden voimin. Laukaustenvaihdon jälkeen kasakat kuitenkin vetäytyivät. Puolta tuntia myöhemmin tuli edellistä suurempi joukko vahvistettuna Grodnon husaarirykmentin ensimmäisellä eskadroonalla ja toisen jääkärirykmentin ensimmäisellä pataljoonalla, mitä kesti neljännestunnin ajan. Puolen yön jälkeen tuli kolmas hyökkäys, jonka ruotsalaiset kestivät. Tämän jälkeen kuitenkin kapteeni Brehmer sai tiedon sivustoilla edenneistä venäläisistä hiihto-osastoista, minkä vuoksi saarrostusta välttääkseen hän veti komppaniansa Myrskylän kirkonkylään. Tappiotiedot ovat epäluotettavia. Ruotsalaisten tappioksi kirjattiin kolme ja venäläisten 31 haavoittunutta. Ruotsin armeijan vetäydyttyä pohjoisemmaksi taistelut alkoivat Orimattilan Käkelässä. == Lähteet == ==Aiheesta muualla== * Kuvia Luokka:Myrskylän kylät
Marcel Thil

Marcel Thil (25. toukokuuta 1904 Saint Dizier, Champagne-Artegnen alue, Ranska – 14. elokuuta 1968 Cannes) oli ranskalainen mestaruuksia saavuttanut ammattinyrkkeilijä. Hän aloitti nyrkkeilyn ammattilaisena jo kuusitoistavuotiaana. Hän pystyi antamaan tyrmääviä iskuja molemmilla käsillään. Vuonna 1928 Thil saavutti keskisarjassa maansa mestaruuden, ja seuraavana vuonna hän oli jo Euroopan mestari. vuonna 1932 hänet diskvalifioitiin Pariisissa käydyssä ottelussa. Tähän aikaan hän ystävystyi tunnetun näyttelijän ja vastarintamiehen Jean Gabinin kanssa. Thil saavutti uudelleen Euroopan mestaruuden keskisarjassa ja luokan vaihdon jälkeen myös raskaassa keskisarjassa (light heavy weight?). Hän koki tappion teknisellä tyrmäyksellä New Yorkissa 23. syyskuuta 1937. Kaiken kaikkiaan ammattilaisurallaan Marcel Thil voitti 113 ottelua, joista 54 tyrmäyksellä. Tappioita hänelle koitui 22 ja ratkaisemattomia 13. Sodan jälkeen Thil toimi nyrkkeilyn taustavaikuttajana ja avustajana muun muassa Dieppessä ja Cannesissa Ranskan Rivieralla. Marcel Thil kuoli auto-onnettomuudessa saamiinsa vammoihin vuonna 1968. Luokka:Ranskalaiset nyrkkeilijät Luokka:Vuonna 1904 syntyneet Luokka:Vuonna 1968 kuolleet
Pienelementti

Pienelementti on rakentamisessa käytettävä tehdasvalmisteinen valmisosa. Pienelementti on yleensä 0,3–1,2 metrin levyinen, miesvoimin siirrettävissä oleva osa rakennuksen seinää tai vaipan muuta osaa. Asennettaessa elementit kytketään toisiinsa jolloin muodostuu rakennuksen vaippa.MOT 2004 Pienelementti rakennetaan yleensä tehtaassa ja kuljetetaan rakennuspaikalle. Elementtejä voidaan rakentaa myös työmaalla. Pienelementtien asennus on varsin työvoimavaltaista, nostureita asennukseen ei kuitenkaan tarvita. Elementit rakennetaan lähes aina niin sanotusti tuulensuojalevypinnalle, eli ilman ulkoverhousta, ulkoverhouksen koolausta, pellityksiä ja pintakäsittelyjä. Suomessa pienelementtejä käytetään yleisesti pientalorakentamisessa. Pienelementtituotanto mahdollistaa rakennusosien valmistamisen siellä, missä resursseja – työvoimaa ja materiaaleja – on parhaiten saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista. Pienelementtituotanto on teollisena tuotantona suhteellisen vähän pääomia sitovaa, toisaalta rakennuspaikan osalta myös työvoimavaltaisempaa kuin suurelementeistä tai tilaelementeistä rakentaminen. ==Lähteet== * . Luokka:Rakennuselementit
Suurelementti

thumb|250px|Puurankarakenteisia seinäelementtejä valmistella. Suurelementti on rakentamisessa käytettävä tehdasvalmisteinen tuote. Suurelementti on yleensä rakennuksen yhden seinän mittainen, ainoastaan nosturilla siirrettävissä oleva osa rakennuksen seinää. Asennettaessa elementit kytketään toisiinsa jolloin muodostuu rakennuksen ulkoseinä.MOT 2004 Suurelementti rakennetaan tehtaassa ja kuljetetaan rakennuspaikalle, jossa yleensä on rakennettu perustukset valmiiksi. Suurelementit asennetaan tyypillisesti varsin nopeasti, omakotitalon elementit tyypillisesti yhdessä päivässä. Elementit pyritään yleensä rakentamaan tehtaalla mahdollisimman valmiiksi. Elementtiin voi olla valmiiksi asennettuna ikkunat, ikkunapellitykset, sähköpistorasiat sekä -vedot ja ulkomaalaus maalattuna. Suomessa suurelementtejä käytetään yleisesti rakennusten ulkoseinien rakentamiseen. Myös esimerkiksi rivitalojen huoneistoväliseinät tai kerrostalojen betoniseinät voivat olla tehdasvalmisteisia suurelementtejä. Suurelementtituotanto mahdollistaa rakennuksen valmistamisen siellä, missä resursseja – työvoimaa ja materiaaleja – on parhaiten saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista. ==Lähteet== * . Luokka:Rakennuselementit